Nå er ingenting hemmelig lenger.

Samsungs kommende Galaxy S10-produkter er stort sett lekket i sin helhet allerede. Pressebilder og videoer har dukket opp kontinuerlig de senere ukene, og sist ut er norske TV2.

TV-kanalen begynte å vise en reklame for den nye Galaxy-serien dagen før produktene skal avdukes av Samsung selv.

Skulle ha vært sendt senere denne uken

Reklamen, som varer i 30 sekunder, avslører det meste om Galaxy S10, både hvordan telefonen ser ut og flere av de viktigste funksjonene. Kamerahullet, fingersensoren, trippelkamera-systemet og reversibel lading blir blant annet nevnt. Selv Galaxy Buds fikk sin verdenspremiere da TV2 begynte å sende reklamen tirsdag morgen.

– Vi ble gjort oppmerksomme på dette i morges, og det er vi som har gjort feil her og rett og slett kjørt den for tidlig. Reklamen ble vist to ganger under God Morgen Norge i dag, og er nå tatt ned igjen frem til den skal kjøres igjen senere i uka, sier TV2s mediesjef Jan-Petter Dahl til Tek.no.

Se reklamen «alle» snakker om:

Kilde:

The Verge